text: Føroyskir tónleikarar gjørdu um seg í Brighton
text: #000001
text: Føroysku orkestrini, sum farna vikuskiftið vóru í Brighton í Onglandi og luttóku festivalinum The Great Escape, kláraðu seg væl.
text: #000003
text: Talan var um eitt væleydnað tiltak, staðfestir Glenn Larsen, leiðari fyri Faroese Music Export, sum, saman við G! Festivalinum, skipaði fyri ferðini til hetta umfatandi tónleikatiltak, sum savnar tónleika-fyriskiparar úr øllum heiminum.
text: #000004
text: Konsertin hjá Joe & the Shitboys fekk enntá umrøðu í stóra tónleikamiðlinum NME Magazine, sum metir konsertina at vera millum tær bestu á festivalinum. Framførslan verður umrødd sum “a total roacblock”, tí hon savnaði so nógv fólk.
text: #000006
text: Føroysku tónleikanøvnini gjøgnumførdu sínar framførslur sum ætlað, og øll gjørdu ein “svært god figur”, sigur Glenn Larsen, ið lýsir túrin sum eina stóra success..
text: #000007
text: - Á okkara egna ‘showcase’ var hølið fult og tað stóðu fólk í bíðirøð fyri at sleppa inn, eins og NME umrøður.
text: #000008
text: - Føroyska umboðanin á TGE eydnaðist sera væl. Tað at “showcase’in” hjá FMX og G! Festivalinum var allarfyrst á skránni, og at har vóru so nógv og týdningarmikil fólk, skapti eitt “buzz” um føroysku bólkarnar. Allastaðni vit vóru, komu fólk at rósa framførslunum, og vit komu í samband við nógv fólk innan tónleikavinnuna.
text: #000010
text: - Fleiri av hesum komu á seinnu konsertina vit spældu. Tá FMX presenterar føroyska tónleikapallin so sterkt, skapar tað eina umtalu, og hettar má fylgjast upp við fleiri líknandi tiltøkum/festivalum, so tað endar við at (FO) merkið aftanfyri ein artist uttanlands er eitt kvalitetsstempul, sigur Mikael Blak.
text: #000011
text: Eingin fólkaskaði men bilarnir fóru illa
text: #000016